[{"text_idx": "#000007", "text": "Ychwanegodd: \u201c Mae\u2019r apiau yn adnodd gwych i blant sy\u2019n dysgu darllen Cymraeg, boed hwnnw\u2019n famiaith neu\u2019n ail-iaith. Rydym wedi syfrdanu gyda llwyddiant Magi Ann. Ers lansio\u2019r ap gyntaf yn Nhachwedd 2014, mae\u2019r ffaith fod dros 92,000 o lawr-lwythiadau wedi bod yn dangos fod gwir angen adnoddau fel hyn ar deuluoedd ac ysgolion yng Nghymru. Gwyddom hefyd am deuluoedd ar draws y byd sy\u2019n mwynhau dysgu darllen Cymraeg gyda Magi Ann, o Japan i Batagonia ac o America i Sweden!\u201d"}, {"text_idx": "#000008", "text": "O ganlyniad i lwyddiant a phoblogrwydd apiau Magi Ann, mae\u2019r Mentrau Iaith ar draws Cymru wedi mabwysiadu Magi Ann fel seren genedlaethol er mwyn hyrwyddo\u2019r defnydd o\u2019r Gymraeg yn y cartref ac yn yr ysgol."}, {"text_idx": "#000009", "text": "Meddai Marged Rhys ar ran Mentrau Iaith Cymru: \u201cMae Magi Ann bellach wedi gwneud ymddangosiadau mewn gwyliau a digwyddiadau ar hyd ac ar led y wlad, o Gaergybi i\u2019r Fflint ac o\u2019r Feni i Ben-y-bont ar Ogwr! Cysylltwch gyda\u2019ch Menter Iaith leol am fwy o wybodaeth am ddigwyddiadau Magi Ann yn eich ardal chi. Mae\u2019n hawdd iawn i bleidleisio, ac rydym yn gobeithio denu cefnogaeth genedlaethol i ymgyrch Magi Ann, er mwyn cydnabod y gwaith pwysig ac arloesol yma. Am ffordd wych o hyrwyddo\u2019r Gymraeg a manteision dwyieithrwydd ar draws gwledydd Prydain. Pob lwc Magi Ann.\u201d"}, {"text_idx": "#000010", "text": "Mae 6 ap Magi Ann ar gael AM DDIM i helpu plant i ddysgu darllen yn y Gymraeg, gyda dros 50 o straeon syml a gemau difyr."}, {"text_idx": "#000012", "text": "Felly beth amdani, a wnewch chi gynnig un bleidlais arall i Magi Ann?"}]